
	SZOMBATHELY MEGYEI JOGÚ VÁROS
	POLGÁRMESTERE

 
ELŐTERJESZTÉS

a Gazdasági és Jogi Bizottság 2026. július 30-i rendkívüli ülésére

Javaslat a TOP Plusz gazdasági témájú városstratégiai dokumentumok jóváhagyására


Tájékoztatom a Tisztelt Bizottságot, hogy a 2021-2027 európai uniós ciklus programdokumentumainak értelmében a Terület- és Településfejlesztési Operatív Program Plusz forrásai finanszírozzák a megyei jogú városok fejlesztéseit is. 
A források elnyeréséhez, valamint a TOP_Plusz-1.3.1-21 „Fenntartható városfejlesztési stratégiák támogatása” c. felhívásban foglalt vállalások alapján a városnak el kell készíteni / felül kell vizsgálni az Irányító Hatóság által kiadott módszertani útmutató szerinti TOP Plusz Városfejlesztési Programtervet (TVP), a Fenntartható Városfejlesztési Stratégiát (FVS), a Zöld Infrastruktúra Fejlesztési- és Fenntartási Akciótervet (kataszter nélkül) (ZIFFA), a Kerékpárforgalmi Hálózati Tervet (KHT), a Zöld Átállás és Finanszírozási Keretrendszert (ZÁF), a Digitális Átállás Akciótervet (DIA), az Üzleti modellt, valamint Szombathely Fenntartható Városi Mobilitási Tervét (SUMP).

A műszaki tárgyú dokumentumok közül a Zöld Infrastruktúra Fejlesztési és Fenntartási Akciótervet (ZIFFA) a Közgyűlés a 363/2025. (XII. 11.) Kgy. sz. határozattal, a Kerékpárforgalmi Hálózati Tervet (KHT) a Közgyűlés a 364/2025. (XII. 11.) Kgy. sz. határozattal jóváhagyta.

A SUMP felülvizsgálata külön eljárásban, a TOP_PLUSZ-1.3.2-23-SH1-2025-00014 azonosító számú, „Bartók Béla krt. és híd felújítása” c. projekt keretében történt, mely során a Közgyűlés a 138/2026. (V.28.) Kgy. sz. határozatával felhatalmazta a Városstratégiai, Idegenforgalmi és Sport Bizottságot a társadalmi egyeztetés során beérkezett vélemények és észrevételek értékelésére, valamint azok dokumentumba történő beépítésére. A véglegesített tanulmányt a Városstratégiai, Idegenforgalmi és Sport Bizottság a 118/2026. (VI.16.) számú határozattal jóváhagyta.

Szombathely Megyei Jogú Város Önkormányzata közbeszerzési eljárás keretében vállalkozási szerződést kötött a gazdasági témájú városstratégiai dokumentumok – a Fenntartható Városfejlesztési Stratégia (FVS) felülvizsgálatára, a Zöld Átállás és Finanszírozási Keretrendszer (ZÁF), a Digitális Átállás Akcióterv (DIA), valamint az Üzleti modell - elkészítésére.

A gazdasági témájú városstratégiai dokumentumok - a Fenntartható Városfejlesztési Stratégia (FVS) felülvizsgálata, a Zöld Átállás és Finanszírozási Keretrendszer (ZÁF), a Digitális Átállás Akcióterv (DIA), valamint az Üzleti modell - felülvizsgálatának / elkészítésének szerződésben vállalt határideje 2026. július 31. A Közgyűlés a 20/2026 (I.29.) Kgy. számú határozatában felhatalmazta a Gazdasági és Jogi Bizottságot a dokumentumok fenti határidőig történő jóváhagyására. 

Az FVS felülvizsgálata dokumentum a "Fenntartható városfejlesztési stratégiák támogatása" c. TOP Plusz-1.3-1-21 sz. felhívás előírásai alapján szakmai fórumon bemutatásra került.

A Fenntartható Városfejlesztési Stratégia (FVS) felülvizsgálata jelen előterjesztés 1. sz. mellékletét, a Zöld Átállás és Finanszírozási Keretrendszer (ZÁF) a 2. sz. mellékletét, a Digitális Átállás Akcióterv (DIA) a 3. sz. mellékletét, az Üzleti modell a 4. sz. mellékletét képezi.





Javaslom, hogy a Tisztelt Bizottság hagyja jóvá az előterjesztés 1. sz. mellékletének megfelelő tartalommal a Fenntartható Városfejlesztési Stratégia (FVS) felülvizsgálatát, a 2. sz. melléklete alapján a Zöld Átállás és Finanszírozási Keretrendszert (ZÁF), a 3. sz. melléklete alapján a Digitális Átállás Akciótervet (DIA), a 4. sz. melléklete alapján pedig az Üzleti modellt. 
 
Kérem a Tisztelt Bizottságot, hogy az előterjesztésben foglaltakat megtárgyalni, és a határozati javaslatokat elfogadni szíveskedjék. 


Szombathely, 2026. július „     „ 	


	/: dr. Nemény András :/


I.
Határozati javaslat
……/2026. (VII. 30.) GJB számú határozat

Szombathely Megyei Jogú Város Gazdasági és Jogi Bizottsága a 20/2026 (I.29.) Kgy. számú határozatban kapott felhatalmazás alapján Szombathely Fenntartható Városfejlesztési Stratégia (FVS) felülvizsgálatának dokumentumát az előterjesztés 1. sz. melléklete szerinti tartalommal jóváhagyja.

Felelős:		Dr. Nemény András polgármester
Bokányi Adrienn, a Gazdasági és Jogi Bizottság elnöke

(A végrehajtás előkészítéséért:
dr. Gyuráczné dr. Speier Anikó, a Városüzemeltetési és Városfejlesztési Osztály vezetője
Stéger Gábor, a Közgazdasági és Adó Osztály vezetője)
 
Határidő: 	azonnal


II.
Határozati javaslat
……/2026. (VII. 30.) GJB számú határozat

Szombathely Megyei Jogú Város Gazdasági és Jogi Bizottsága a 20/2026 (I.29.) Kgy. számú határozatban kapott felhatalmazás alapján Szombathely Zöld Átállás és Finanszírozási Keretrendszerét (ZÁF) az előterjesztés 2. sz. melléklete szerinti tartalommal jóváhagyja.

Felelős:		Dr. Nemény András polgármester
Bokányi Adrienn, a Gazdasági és Jogi Bizottság elnöke

(A végrehajtás előkészítéséért:
dr. Gyuráczné dr. Speier Anikó, a Városüzemeltetési és Városfejlesztési Osztály vezetője
Stéger Gábor, a Közgazdasági és Adó Osztály vezetője)
 
Határidő: 	azonnal



III.
Határozati javaslat
……/2026. (VII. 30.) GJB számú határozat

Szombathely Megyei Jogú Város Gazdasági és Jogi Bizottsága a 20/2026 (I.29.) Kgy. számú határozatban kapott felhatalmazás alapján Szombathely Digitális Átállás Akciótervét (DIA) az előterjesztés 3. sz. melléklete szerinti tartalommal jóváhagyja.

Felelős:		Dr. Nemény András polgármester
Bokányi Adrienn, a Gazdasági és Jogi Bizottság elnöke

(A végrehajtás előkészítéséért:
dr. Gyuráczné dr. Speier Anikó, a Városüzemeltetési és Városfejlesztési Osztály vezetője
Stéger Gábor, a Közgazdasági és Adó Osztály vezetője)
 
Határidő: 	azonnal



IV.
Határozati javaslat
……/2026. (VII. 30.) GJB számú határozat

Szombathely Megyei Jogú Város Gazdasági és Jogi Bizottsága a 20/2026 (I.29.) Kgy. számú határozatban kapott felhatalmazás alapján Szombathely Üzleti modell dokumentumát az előterjesztés 4. sz. melléklete szerinti tartalommal jóváhagyja.

Felelős:		Dr. Nemény András polgármester
Bokányi Adrienn, a Gazdasági és Jogi Bizottság elnöke

(A végrehajtás előkészítéséért:
dr. Gyuráczné dr. Speier Anikó, a Városüzemeltetési és Városfejlesztési Osztály vezetője
Stéger Gábor, a Közgazdasági és Adó Osztály vezetője)
 
Határidő: 	azonnal

